ଭୁବନେଶ୍ୱର, ମେ ୨୪(ଲୋକାଲ ୱାୟାର): ବାତ୍ୟା ଅମ୍ଫନ ଉପକୂଳ ଓ ଉତ୍ତର ଓଡ଼ିଶାରେ ବିଦ୍ୟୁତ ବ୍ୟବସ୍ଥାକୁ ବିପର୍ଯ୍ୟସ୍ତ କରି ଦେଇଥିବା ବେଳେ ମାତ୍ର ଦୁଇ ଦିନ ମଧ୍ୟରେ ପୁନର୍ବାର ୯୯% ବିଦୁ୍ୟତ ଯୋଗାଣ ପୁନର୍ବହାଲ କରିପାରିବା ପରେ ଶକ୍ତି ସଚିବ ବିଷ୍ଣୁପଦ ସେଠୀ ଶୀଘ୍ର ନିଜର ନୂତନ ଦାୟିତ୍ୱ ଗ୍ରହଣ କରିବାକୁ ଯାଉଛନ୍ତି ।
ଅମ୍ଫନ୍ ପ୍ରଭାବରେ ସରକାରଙ୍କ ପ୍ରାଥମିକ ରିପୋର୍ଟ ଅନୁଯାୟୀ ୩୪ କିଲୋମିଟରର ୩୩ କେଭି ଲାଇନ, ୪୫୩ କିଲୋମିଟରର ୧୧ କେଭି ଲାଇନ, ୬୮୦ କିଲୋମିଟରର ଏଲଟି ଲାଇନ୍, ୨୪୩୯ଟି ଟ୍ରାନ୍ସଫର୍ମର କ୍ଷତିଗ୍ରସ୍ତ ହୋଇଥିଲା ।
ସେସୁ ଅଧୀନ ଅଞ୍ଚଳ (ଖୋର୍ଦ୍ଧା, ପୁରୀ,ନୟାଗଡ଼, କଟକ, କେନ୍ଦ୍ରାପଡ଼ା,ଜଗତସିଂହପୁର, ଢେଙ୍କାନାଳ, ଅନୁଗୁଳ ଏବଂ ଯାଜପୁର ଜିଲ୍ଲାର କିଛି ଅଂଶ)ରେ ମୋଟ ୨୬,୮୨,୮୧୧ ଜଣ ଉପଭୋକ୍ତା କ୍ଷତିଗ୍ରସ୍ତ ହୋଇଥିଲେ ।
ତେବେ ୨୩ ତାରିଖ ରାତି ସୁଦ୍ଧା ୯୯% ଉପଭେକ୍ତାଙ୍କୁ ପୁନର୍ବାର ବିଜୁଳି ଯୋଗାଇ ଦିଆଯାଇଛି ଏବଂ ଅଞ୍ଚଳକୁ ବିଜୁଳି ଯୋଗାଣ ସ୍ୱାଭାବିକ କରାଯାଇଛି, ଯାହାକି ଥିଲା ଏକ କଷ୍ଟସାଧ୍ୟ କାର୍ଯ୍ୟ ।
ନେସ୍କୋ ଅଞ୍ଚଳରେ ପ୍ରାରମ୍ଭିକ ରିପୋର୍ଟ ଅନୁସାରେ, ୮୩ କିଲୋମିଟରର ୩୩ କେଭି ଲାଇନ, ୩୯୬ କିଲୋମିଟରର ୧୧ କେଭି ଲାଇନ୍, ୮୫୫ କି.ମି. ଏଲଟି ଲାଇନ୍, ୧୬୨ଟି ଡିଷ୍ଟି୍ରବୁ୍ୟସନ ଟ୍ରାନ୍ସଫର୍ମର କ୍ଷତିଗ୍ରସ୍ତ ହୋଇଥିଲା ।
ନେସ୍କୋ ଅଧୀନ ଅଞ୍ଚଳରେ ୨୦ତାରିଖ ରାତିରେ ହିଁ ଭଦ୍ରକ, ବାଲେଶ୍ୱର ଓ ଯାଜପୁର ସଦର ମହକୁମା ସମେତ ସମସ୍ତ କୋଭିଡ ହସପିଟାଲକୁ ବିଦୁ୍ୟତ ସଂଯୋଗ ପୁନର୍ବହାଲ କରି ଦିଆଯାଇଥିଲା ।
ସେହିପରି ସାଉଥକୋର ପ୍ରାୟ ୧.୬୩ ଲକ୍ଷ ଉପଭୋକ୍ତା କ୍ଷତିଗ୍ରସ୍ତ ହୋଇଥିଲେ । କିନ୍ତୁ ସମସ୍ତଙ୍କୁ ତୁରନ୍ତ ବିଜୁଳି ଯୋଗାଣ ସ୍ୱାଭାବିକ କରି ଦିଆଯାଇଥିଲା ।
ବାତ୍ୟା ଆସିବା ପୂର୍ବରୁ ଶକ୍ତି ମନ୍ତ୍ରୀ କ୍ୟାପଟେନ ଦିବ୍ୟଶଙ୍କର ମିଶ୍ର ଓ ଶକ୍ତି ସଚିବ ସମ୍ଭାବ୍ୟ ବାତ୍ୟାଞ୍ଚଳର ଅଧିକାରୀମାନଙ୍କ ସହ ଭିଡିଓ କନଫରେନ୍ସିଂ ଯୋଗେ ଆଲୋଚନା କରି ପରିସ୍ଥିତି ଉପରେ ନଜର ରଖିବା ସହ ପରିସ୍ଥିତିର ମୁକାବିଲା ଲାଗି ଆବଶ୍ୟକ ଯନ୍ତ୍ରାଂଶ ଓ ବିଦ୍ୟୁତ ସରଞ୍ଜାମ ବିଭିନ୍ନ ସ୍ଥାନରେ ମହଜୁଦ୍ ରଖାଯାଇଥିଲା ।
ପ୍ରାୟ ୩୭୧ ଗ୍ୟାଙ୍ଗ (ପ୍ରତି ଗ୍ୟାଙ୍ଗରେ ୧୦ ଜଣ) ପୁନରୁଦ୍ଧାର କାମ ପାଇଁ ଅହୋରାତ୍ର ବାତ୍ୟାଞ୍ଚଳରେ ନିୟୋଜିତ ଥିଲେ ଏବଂ ଉପଭୋକ୍ତାମାନଙ୍କୁ ଯଥାଶୀଘ୍ର ବିଜୁଳି ଯୋଗାଇ ଦେବାରେ ସେମାନେ ସଫଳ ହୋଇଥିଲେ ।
ଅମ୍ଫନ୍ ଆସିବା ପୂର୍ବରୁ ଗତ ୧୩ ତାରିଖରେ ଶକ୍ତି ସଚିବ ଶ୍ରୀ ସେଠୀଙ୍କର ରାଜସ୍ୱ ଓ ବିପର୍ଯ୍ୟୟ ପରିଚାଳନା ବିଭାଗର ପ୍ରମୁଖ ସଚିବ ଭାବେ ବଦଳି ହୋଇଥିଲା । କିନ୍ତୁ ପରିସ୍ଥିତିକୁ ଦୃଷ୍ଟିରେ ରଖି ରାଜ୍ୟ ସରକାର ବଦଳିକୁ ସାମୟିକ ସ୍ଥଗିତ ରଖିଥିଲେ ।
ଏବେ ଆସନ୍ତା ମଙ୍ଗଳବାର ଶ୍ରୀ ସେଠୀ ତାଙ୍କର ନୂତନ ଦାୟିତ୍ୱ ଗ୍ରହଣ କରିବେ ବୋଲି ଜଣାପଡ଼ିଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
